ລົດບັນທຸກ ແລ່ນເຂົ້າຕຳ ຮ້ານສັບພະສິນຄ້າ ແລະ ຢຽບຄົນຕາຍ 4 ຄົນ
ລົດບັນທຸກຄັນນຶ່ງ ແລ່ນເຂົ້າຕຳ ຮ້ານສັບພະສິນຄ້າ ໃນນະຄອນຫຼວງ ສະຕັອກໂຮມ ປະເທດສະວີເດັນ ແລະຢຽບຄົນຕາຍ ຢ່າງນ້ອຍ 4 ຄົນ.
ລົດບັນທຸກຄົນນຶ່ງໄດ້ແລ່ນເຂົ້າຢຽບຄົນຍ່າງ ຢູ່ນອກຮ້ານສັບພະສິນຄ້າທີ່ມີຜູ້ຄົນເຂົ້າ ອອກເປັນຈຳນວນຫຼວງຫຼາຍ ທີ່ນະຄອນ Stockholm ປະເທດສະວີເດັນໃນວັນສຸກ ວານນີ້ເຮັດໃຫ້ 4 ຄົນເສຍຊີວິດແລະອີກ 15 ຄົນບາດເຈັບໃນອັນທີ່ນາຍົກລັດຖະມົນ ຕີກ່າວວ່າ “ເປັນການໂຈມຕີກໍ່ການຮ້າຍ ” ຕຳຫຼວດກ່າວໃນວັນເສົາມື້ນີ້ວ່າ ຕົນໄດ້ຈັບຜູ້ຊາຍຄົນນຶ່ງທີ່ເຊື່ອວ່າ ມີຄວາມເປັນໄປ ໄດ້ສູງທີ່ຈະເປັນຄົນຂັບລົດບັນທຸກຄັນນັ້ນ ນາຍົກລັດຖະມົນຕີສະວີເດັນ ທ່ານ Stefan Lofven ກ່າວວ່າ ເຫດຮ້າຍໃນຄັ້ງນີ້ແນ່ ນອນແມ່ນ “ການໂຈມຕີຂອງພວກກໍ່ການຮ້າຍ ” ໃນເວລາຕໍ່ມາທ່ານໄດ້ໄປຢ້ຽມບ່ອນ ທີ່ເກີດເຫດ ເພື່ອວາງຊໍ່ດອກກຸຫລາບແລະທຽນໄຂຢູ່ທີ່ນັ້ນ ທ່ານກ່າວວ່າ “ຈຸດປະສົງ ຂອງພວກກໍ່ການຮ້າຍ ກໍເພື່ອບ່ອນທຳລາຍປະຊາທິປະໄຕ ແຕ່ເປົ້າໝາຍດັ່ງກ່າວຈະ ບໍ່ສາມາດບັນລຸໄດ້ຢູ່ສະວີເດັນ ” ທ່ານກ່າວວ່າ ໂຮງການຕ່າງໆຂອງລັດຖະບານ ຈະຊັກທຸງຊາດຂຶ້ນເຄິ່ງເສົາ ໃນວັນ ເສົາມື້ນີ້ ການໂຈມຕີດັ່ງກ່າວ ແມ່ນເທື່ອຫລ້າສຸດຂອງການໂຈມຕີ ທີ່ມີລັກສະນະຄ້າຍຄືກັນ ຊຶ່ງມີມາເປັນລຳດັບ ໂດຍພົວພັນກັບການໃຊ້ລົດຢູ່ໃນຢູໂຣບ ຮວມທັງການໂຈມຕີ ທີ່ເມືອງນິຊ ໃນພາກໃຕ້ປະເທດຝຣັ່ງ ທີ່ນະຄອນຫຼວງລອນດອນ ແລະນະຄອນເບີ ລິນ ພວກສະໜັບສະໜຸນກຸ່ມລັດອິສລາມໄດ້ອ້າງເອົາຄວາມຮັບຜິດຊອບໃນການ ໂຈມຕີກ່ອນໜ້ານີ້ ແຕ່ການໂຈມຕີໃນວັນສຸກວານນີ້ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບເທື່ອ ຮູບພາບທີ່ຖ່າຍຢູ່ບ່ອນເກີດເຫດສະແດງໃຫ້ເຫັນວ່າ ລົດຄັນນີ້ແມ່ນລົດບັນທຸກຂອງ ບໍລິສັດເບຍ Spendrups ທີ່ກ່າວວ່າ ລົດບັນທຸກຂອງຕົນ ໄດ້ຖືກຈີ້ໄປໃນຕອນເຊົ້າ ຂອງມື້ວານນີ້ ພວກທີ່ເຫັນເຫດການ ກ່າວວ່າ ລົດບັນທຸກຄັນດັ່ງກ່າວ ໄດ້ແລ່ນກົງເຂົ້າໄປໃສ່ທາງ ເຂົ້າຂອງຮ້ານ Ahlens ຢູ່ທີ່ຄຸ້ມ Drottninggatan ຊຶ່ງເປັນທາງຍ່າງທີ່ໃຫຍ່ສຸດໃນ ນະຄອນ Stockholm ເຮັດໃຫ້ພວກໄປຊື້ເຄື່ອງຊື້ຂອງຕ້ອງໄດ້ພາກັນແລ່ນໜີແລະ ຮ້ອງຂຶ້ນຢ່າງແຮງ ລາຍງານຂ່າວໂທລະພາບ ສະແດງໃຫ້ເຫັນວ່າ ໄດ້ມີຄວັນອອກ ມາ ຈາກຮ້ານສັບພະສິນຄ້າດັ່ງກ່າວ ຫຼັງຈາກລົດບັນທຸກແລ່ນເຂົ້າໄປຕຳ ລຸນຫລັງທີ່ໄດ້ເກີດການໂຈມຕີແລ້ວ ກໍໄດ້ມີການຍົກຍ້າຍຜູ້ຄົນອອກຈາກສະຖານີ ລົດໄຟໃຫຍ່ ໃນນະຄອນ Stockholm ແລະຕຶກອາຄານ ທີ່ຢູ່ໃກ້ຄຽງ ກໍໄດ້ຫ້າມບໍ່ ໃຫ້ຄົນເຂົ້າອອກເປັນເວລາຫຼາຍໆຊົ່ວໂມງ ຕຳຫຼວດກ່າວວ່າຕົນໄດ້ເພີ້ມການຮັກ ສາຄວາມປອດໄພ ຢູ່ຕາມຊາຍແດນຂອງປະເທດ ກະສັດ Carl Gustaf ຂອງສະວີເດັນ ໄດ້ຊົງສະແດງຄວາມເສົ້າສະຫລົດພະໄທຕໍ່ ພວກເຄາະຮ້າຍແລະຄອບຄົວເຂົາເຈົ້າ ໃນຖະແຫຼງການສັ້ນໆສະບັບນຶ່ງ